### 6.9 MATERION YN CODI A Cynllun Cyllideb

Adroddwyd bod £7,292.69 wedi cael ei wario ers cychwyn y flwyddyn ariannol newydd, a bod hyn yn £13,742.58 o wariant yn llai na oedd wedi cael ei glustnodi yn y gyllideb am y flwyddyn.

### B Grwp Gwella Dyffryn Ardudwy a Talybont

Adroddodd y Cyng. Steffan Chambers bod y clwb peldroed bod sesiynau ymarfer yn dal yn cael eu cynnal ar nos Iau ag hefyd bod y tim oedran 10 i 12 wedi cael eu gem cyntaf ar y 30ain o fis diwethaf ag eu bod yn gobeithio cael cyfarfod o'r pwyllgor yn fuan. Hefyd maen't yn gobeithio cynnal cyfarfod o bwyllgor y grwp gwella o fewn y mis nesa a does dim newyddion ynglyn ar clwb ieuenctid.

### C Neuadd Bentref

Adroddodd y Clerc ei bod wedi derbyn llythyr gan bwyllgor y neuadd bentref yn dilyn eu cyfarfod ar yr 11eg o mis diwethaf yn gofyn a oedd yn fwriad gan y Cyngor i ddal i gynnal eu cyfarfodydd misol yn y neuadd. 'Roeddynt yn gofyn hyn oherwydd bod y pwyllgor yn gorfod troi rhai mudiadau i ffwrdd sydd eisiau llogi y neuadd ar nosweithiau mawrth oherwydd bod gormod o swn yn y neuadd gan gwahanol fudiadau a chyfarfod y Cyngor ymlaen. Hefyd yn datgan ni fyddant yn anfon anfoneb am y flwyddyn diwethaf oherwydd COVID 19, ond os yw y Cyngor dal yn bwriadau cynnal eu cyfarfodydd eto yn y neuadd bydd y gost yn £25 bob cyfarfod oherwydd bod ddim ystafell arall yn gallu cael eu defnyddio yn y neuadd yr un amser. Cytunwyd i gario ymlaen i gynnal cyfarfodydd y Cyngor yn y neuadd ag i'r Clerc hysbysu pwyllgor y neuadd o hyn.

### D Datblygu Maes Parcio

Adroddodd y Clerc ei bod wedi derbyn e-bost gan Mr. Geraint Lewis ynghyd a chopi o lythyr oedd wedi ei anfon i Mr. Aled Lloyd o'r Parc Cenedlaethol yn goroesi yr angen ganddo am gynllun rheoli traffic ynglyn ar datblygiad uchod.

### E Archwiliad o'r llochesi bws, mynwentydd a parciau chwarae

Adroddodd y Cyng. Mike Tregenza ei fod wedi gwneud yr archwiliad uchod ar ran y Cyngor ac adroddodd fel a ganlyn - bod y lloches bws yn Talybont yn iawn, 'roedd y lloeches bws yn y pentref yn iawn ond bod angen ail osod y garreg ar y gornel ag hefyd 'roedd angen torri gor -dyfiant o amgylch yr arwydd amserlen ar yr un ger Glan Rhos a cytunwyd i gysylltu hefo Adran Trafnidiaeth Gwynedd ynglyn a hyn. Roedd gardd Penybont yn iawn ond bod angen torri y gwair o amgylch y seddi ag angen ail osod y plac sydd wedi disgyn o un sedd yn nol, 'roedd Parc Morlo yn iawn ond bod y gwair angen ei dorri ar bin ysbwriel angen ei gwagio. 'Roedd y ddau barc chwarae yn iawn ond bod seddi y siglen yn y parc chwarae newydd angen eu newid a bod postyn ar ben y ffens wedi diflanu. 'Roedd y fynwent gyhoeddus yn iawn ond bod angen glanhau y llwybr o fwsog ag hefyd 'roedd y giat fawr angen sylw, 'roedd mynwent Llanddwywe yn iawn a Llanenddwyn yn daclus ond bod eiddew yn tyfu o gwmpas yr hen gerrig beddi ag hefyd ar y waliau a datganwyd mae cyfrifoldeb yr Eglwys ei hun oedd hyn ar tirfeddianwr oherwydd ddim ond torri gwair y fynwent sydd yn gyfrifoldeb i'r Cyngor. Cytunodd y Cyng. Mike Tregenza wneud yr archwiliad eto y mis nesa.

### F Biniau Baw Cwn

Adroddodd y Cyng. Eryl Jones Williams ei fod wedi cyfarfod Mr. Adrian Williams o Gyngor Gwynedd ar y safle ag eu bod wedi cytuno bod ddim lle addas i osod bin baw cwn a bod Mr. Adrian Williams wedi awgrymu gosod bin newydd amlbwrpas tu allan i'r cae peldroed. Cytunodd yr Aelodau i hyn.

### G Cyfarfod gyda Parc Cenedlaethol Eryri - 20.5.21

Adroddodd y Cyng. Eryl Jones Williams bod ef ar Cyng. Kathleen Aikman wedi mynychu y cyfarfod uchod ar ran y Cyngor a oedd yn cael ei gynnal dros zoom. Cafwyd wybod ganddo ei fod wedi gofyn cwestiwn ynglyn ar mast ffon Vodafone yn Talybont a pam oedd y Parc ddm yn caniatau yr uchder i fod ddim uwch na 15' ag oherwydd hyn 'roedd ddim signal i gael. Adroddodd ymhellach y bydd yn cysylltu gyda Prif Weithredwr y Parc ynglyn a hyn.

647....................................Cadeirydd